Стефан Фурнаджиев
Бащина дума

chitanka.info

Слънце.

Стърнище прегоряло,

земята суха — уста на мъртвец.

До кръстците

мама ме ражда.

Баща ми

увива в пояс

тази търкулната пита

раззинала уста — да проглуши света.

И ме носи в село

да видят това невидяно чудо.

Наливат чаши

и пият:

Да е хаирлия!

Поп Слави пита

за кръстник и име.

Тати гледа гората:

Нека е Харамия!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.